Lav et referat af nedenstående tekst:

Tekst:
Der er larmende stille omkring de velplejede grønne baner. Flere hundrede øjne stirrer intenst på den hvide lille kugle. Men pludselig afbrydes stilheden af jernet, der rammer bolden. Forventningens sus går gennem publikum. Vi er til golf i Gatten i Himmerland, hvor Danmarks største golfturnering, Made in Himmerland, løber af stablen. Stor pengepræmie Flere af verdens bedste golfspillere deltager lige nu i turneringen. Og det er blandt andet den enorme præmiesum, der har trukket både danske og udenlandske golfstjerner til Nordjylland. For vinderen af turneringen kan tage 22,5 millioner kroner med sig hjem. Turneringen varer fra 1. til 4. september, og to af dem, der er med, er Søren Kjeldsen og Lucas Bjerregaard. Begge opvokset i Nordjylland. - Det er fantastisk at være her og have sine venner og familie som opbakning, siger Lucas Bjerregaard til TV2 Nord. Hjemmebanefordel 31-årige Lucas Bjerregaard begyndte som helt ung sin karriere i Frederikshavn Golf Klub og har i et årti været én af Danmarks bedste mandlige golfspillere. Den unge golfstjerne er på flere måder på hjemmebane i turneringen. Først og fremmest er frederikshavneren tilbage i Nordjylland, og så har han faktisk Himmerland som formel hjemmeklub. - Jeg har været tilknyttet Himmerland i mange år, siden jeg var en lille dreng, siger Lucas Bjerregaard til TV2 Nord. Se interviewet med de to nordjyske golfstjerner her: Enorm opbakning Opbakningen er da også til at mærke for de to nordjyske stjernespillere. Omkring 40.000 gæster forventes at overvære turneringen. Og for 47-årige Søren Kjeldsen, der er fra Aalborg, er det da også noget helt specielt at vende 'hjem'. - Det er fantastisk. Jeg er jo fra det her område, og nu har jeg rejst i mange år, så det er magisk at komme hjem, siger han. Søren Kjeldsen har igennem mange år været en dansk frontfigur i golfverden. Han har været professionel siden 1995. Og selvom den 47-årige lange karriere har budt på mange forskellige baner, så er banen i Himmerland ganske særlig. - Vi ser ikke baner, der står bedre end denne. Og med sådan et publikum som dette, så bliver det ikke bedre, siger Søren Kjeldsen til TV2 Nord. Se TV2 Nords udsendelse fra Made in Himmerland her:

Referat:
Flere verdensstjerner er i øjeblikket i Gatten i Himmerland, hvor de deltager i Danmarks største golfturnering, Made in Himmerland.